Kohutwiitin kirjoittaja kertoo: Tätä minä todella tarkoitin

Jussi Vehkasalo

Kohua herättäneen Twitter-viestin kirjoittanut Kamal Palani Jafi kertoo nyt, mitä hän todella tarkoitti sanavalinnoillaan twiitissään.

Vantaan Demarinuorten varapuheenjohtajan ja Kurdiliiton varapuheenjohtajan twiitissä luki, että "Koskaan ei voi olla liian radikaali rasismia ja fasismia vastaan. Aseellinen vastustus on joskus tarpeellista. #rasisminvastainenviikko".

– Aseellisella vastustuksella tarkoitin sitä, että joskus viranomaisilla, siis esimerkiksi poliisilla, on oltava mahdollisuus aseen käyttöön. Jos jossain päin maailmaa, kuten nyt juuri Brysselissä, tapahtuu jotain noin radikaalia ja voimakasta, niin viranomaisilla on oltava tarvittaessa mahdollisuus vastata tuollaiseen. Joskus-sanalla viittaan nimenomaan äärimmäisiin tilanteisiin, Palani Jafi sanoo.

Olen aina uskonut siihen ideologiaan, että väkivalta ei johda mihinkään hyvään."

Hän on syvästi pahoillaan tapahtuneestaja haluaa pyytää anteeksi kaikilta koko sydämestään.

– Kyllä nämä pari päivää ovat olleet minulle vaikeita. Vihapostia on tullut tosi paljon.

Palani Jafi eihyväksy väkivaltaa missään muodossa ja on ollut sitä mieltä aina. Hän on ääriliikkeitä ja -ajattelua vastaan.

– Olen aina uskonut siihen ideologiaan, että väkivalta ei johda mihinkään hyvään.

Pari päivää ovat olleet minulle vaikeita."

Kun virkavallalla on tarvittaessa oikeus aseenkäyttöön, ei kansalaisten tarvitse ottaa kontrollia käteen.

– Virkavallan on voitava puolustaa meitä väkivaltaisuuksia vastaan, Palani Jafi jatkaa.

Vantaan perussuomalaiset ehtivät jo vaatia, että Palani Jafin olisi astuttava syrjään demaninuorten johdosta, Vantaan Demarinuoret taasen irtisanoutui kannanotossaan varapuheenjohtajansa twiitistä.